iii) политиката на китайските производители износители в други трети държави, iv) привлекателността на пазара на Съюза и v) въздействието на китайския внос върху състоянието на промишлеността на Съюза, ако се допусне срокът на действие на мерките да изтече.
 4.6.1.1. Производствен капацитет и наличен свободен капацитет в КНР
 (117)
 Както е обяснено в съображения 52 и 53, производителите от КНР разполагат със значителен производствен капацитет в Китай и вследствие на това — свободен капацитет, който значително надвишава общото потребление на Съюза през разследвания период в рамките на прегледа.
 (118)
 Освен това не бяха установени признаци за очаквано значително нарастване на търсенето на МДЛ на вътрешния пазар в КНР или на пазара на друга трета държава в близко бъдеще. С оглед на намаляването на потреблението на МДЛ в Съюза през разглеждания период Комисията стигна до заключението, че търсенето на вътрешния пазар в Китай или на пазара на друга трета държава не би могло да усвои наличния свободен капацитет.
 4.6.1.2. Възможни ценови равнища на китайския внос
 (119)
 Както е посочено в съображение 47, не беше получено съдействие от страна на производителите износители от Китай. Поради това като най-подходяща основа за определянето на възможните ценови равнища на китайския внос бяха счетени посочените в искането за преглед експортни цени от КНР за трети държави.
 (120)
 Ценовите равнища на този износ бяха счетени също така за подходящ ориентир за възможните бъдещи ценови равнища за Съюза, ако се допусне срокът на действие на мерките да изтече.
 (121)
 Както е обяснено в съображения 42 и 48, китайските експортни цени за трети държави са били между 22,1 % и 32,2 % по-ниски от цените на промишлеността на Съюза през разследвания период в рамките на прегледа. По същия начин маржовете на подбиване на цените са били между 8,9 % и 17,8 %.
 (122)
 На тази основа се стигна до заключението, че вносът от Китай най-вероятно ще окаже значителен натиск върху цените на промишлеността на Съюза, ако антидъмпинговите мерки бъдат отменени.
 4.6.1.3. Привлекателност на пазара на Съюза
 (123)
 Както е посочено в съображения 55—57, пазарът на Съюза е най-големият отделен пазар за МДЛ, чиито цени освен това са привлекателни за китайските производители. Няма други значими експортни пазари, които да поемат китайския свръхкапацитет, тъй като МДЛ се предлагат едва на ограничен брой пазари. Това е сериозен стимул за китайските производители износители да отклонят своя износ към Съюза, където продават на по-високи цени и същевременно значително подбиват продажните цени на промишлеността на Съюза. Освен това те разполагат със стимул да изнасят поне част от продукцията на свободния си капацитет на ниски цени за пазара на Съюза.
 (124)
 Поради това се стигна до заключението, че производителите износители от КНР разполагат с потенциал и стимул осезаемо да увеличат обема на своя износ на МДЛ за Съюза на дъмпингови цени и значително да подбият цените на промишлеността на Съюза, ако се допусне срокът на действие на мерките да изтече.
 4.6.2. Въздействие върху промишлеността на Съюза
 (125)
 Нарастването на вноса на ниски цени би довело до значителен ценови натиск върху пазара на Съюза, който е чувствителен по